
Forord


Biskop Ole Bertelsen kan den 18. maj 2025 fejre sin 100-års fødselsdag. I den anledning har vi bedt om lov at udgive en prædikensamling af ham.


Udgivelsen vil være et ’festskrift’, en hyldest og taknemmelighedserklæring for Ole Bertelsens imponerende og originale bidrag til dansk prædikenkunst.


Takket være sønnen Lars Bertelsens utrættelige opsporing og affotografering af manuskripter har vi fået stillet en fyldig række af prædikenmanuskripter til rådighed, hvoraf vi i forståelse med Ole Bertelsen har udvalgt dem, som forelægges her.


Som det vil fremgå af samlingen bærer manuskripterne præg af dét, de er, prædikenmanuskripter, dvs skrevet for at blive holdt på en prædikestol og ikke tilrettelagt for nærlæsning ved et skrivebord, men netop sådan er de udfordrende og værd at studere i dag.


Prædikenmanuskripterne udgives for de karakteristiske træk, der kendetegner dem: en altid nærgående optagethed af evangeliets dom og oprejsning, sådan som vi mødes af den i evangelieteksterne, og en aldrig svigtende lydhørhed for budskabet om Guds kærlighed til verden i sin søn Jesus Kristus under korsets fortegn. Når ingen lejlighed forsømmes til at udfolde frihedens dialektik, er det et fint ekko af den lutherske fremstilling af samme i Luthers ,Om et kristenmenneskes frihed’, 1521, og ,Om den trælbundne vilje’, 1525(!).


For at undgå misforståelser er bibeltekster gengivet efter den autoriserede oversættelse fra henholdsvis 1931 (GT) og 1948 (NT), samt Den Danske Salmebog af 1953.


Udgivelsen har fundet støtte oganbefalinghos biskopperne Peter Skov-Jakobsen, Københavns Stift, og Peter Birch, Helsingør Stift, hvad vi takker dem begge for.


Takket være Torbjørn Olsens store velvilje har udgivelsen fået lov at optage en fotografisk gengivelse af hans portræt af Ole Bertelsen, 1985; portrættet er ophængt i Vor Frue Kirke, København, Københavns Domkirke.


Kristeligt Dagblad takkes for tilladelse til at genoptrykke to af Ole Bertelsens manuskripter, tidligere bragt i avisen. Også tidsskriftet ,Økumene’ (nr.15), 1982, takkes for adgang til at optage et manuskript af Ole Bertelsen. Endelig takkes Præsteforeningens Blad for tilladelse til at genoptrykke et manuskript, som første gang er trykt i ‘Præsten’ 2021.


Først og sidst skal biskop Ole Bertelsen takkes for sin velvillige tilladelse til denne udgivelse!


Til lykke og til velsignelse i anledning af 100-årsdagen den 18. maj 2025!


På udgivelsens vegne,


Bent H. Jessen (Vor Frue Kirke, København, 1978-1987)

Biskop Ole Bertelsen,


18. maj 1925


Torbjørn Olsen, 1985









Ordination, den 18. juli 1976


Det hellige ord, som jeg på jeres indvielsesdag særlig vil lægge jer på hjerte, findes i Moses sang, 5. Mosebog, kap. 32 vers 1-4:


Lyt til, I himle, lad mig tale,


Jorden høre mine ord!


Lad dryppe som regn min lære,


lad flyde som dug, mine ord,


som regnskyl på unge spirer,


som regnens dråber på græs.


Thi Herrens navn vil jeg forkynde,


Ære skal I give vor Gud!


Han er klippen, fuldkomment hans værk,


thi alle hans veje er retfærd!


En trofast Gud, uden svig,


retfærdig og sanddru er han.


Amen [DO 1931]


5. Mos 32,1-4


I bliver præster i en tid, hvor vor kirkes medlemmer for en stor del har indledt det, en tysk teolog har kaldt en ‘uorganiseret tilhørerstrejke’. Når vi stiller spørgsmålet, hvordan det kan være, så må jeg præcisere, at spørgsmålet ikke er stillet ud fra en i og for sig forståelig og almindelig udbredt kirkelig selvoptagethed. Den er vi naturligvis allesammen præget af, og gang på gang falder vi i den grøft at bruge tiden på at drøfte, hvad det dog vil sige at være kirke i dag, i stedet for med brask og bram og tro til vor Herres ord at kaste os ud i at være kirke. Spørgsmålet er stillet ud fra selve den kendsgerning, at der foreligger en sådan tilhørerstrejke, og at det er afgørende både for forkyndere og for alle dem, der holder sig inden for og uden for ordets rækkevidde, at blive klar over, om vi i dag står i en ny situation, hvor ordets forkyndelse ikke mere er så væsentlig.


Der er gået inflation i ordet. Der går en bølge hen over landet af mistillid til det talte ord. Landets ledere forklarer og bedyrer, analyserer og lover, men leden ved alle klicheerne breder sig.


Det gælder også kirkeligt. Hvad venter en gennemsnitsmenighed sig af forkyndelsen? Er den overhovedet nysgerrig og forventningsfuld? Og hvordan er det med præsten? Har han overhovedet været optaget af det spørgsmål: Hvor vil denne bestemte tekst føre denne bestemte menighed hen i dag? Det er ikke de markante prædikener, der muligvis meget ensidigt lægger sig fast på bestemte sider af evangeliet, –det er ikke disse prædikener, der vænner mennesker af med at møde kirkens forkyndelse med interesse. Det er vandpjasket, de tynde religiøse taler, de fromme indadvendte selvfølende præstelige overvejelser, der er med til at vaccinere en menighed mod at vente sig alt godt af ordet og kaste sig i armene på det.


Lad os endelig ikke tage fejl af situationen. Jeg tror det er rigtigt, at vel er der megen mistillid til søde ord og tomme løfter, men denne mistillid er kun bagsiden af et enormt brændende behov for det stærke ord, det ord, der mætter, bringer fred og fornyer verden. Og det ord er jo kommet ind i verden i Kristus, vor Herre, han har selv indstiftet det, så at sige. Og vi hører det bevidnet i dag, at det er sådan, og at dette ord er nødvendigt. Og hvad kan vi gøre andet i dag,—og det er derfor, hvad vi gør, — end at overlade jer til Guds nådes ord, så I får tro og mod til at sige, –når I sætter jer til arbejdsbordet, –når I går på prædikestolen, –når I står bag en kiste, –sidder ved en sygeseng, –står foran et brudepar eller sidder og taler med et par forældre om deres barns dåb: Herrens navn vil jeg forkynde!


I må og skal gøre opmed den pestilens i tiden, der ytrer sig i en vældig omsorg for, at man nu ikke siger noget, man ikke kan stå ved. Man kan ikke være præst, hvis man ikke har mod til at sige noget, man ikke kan stå ved. Det afgørende er ikke, omjeg kan stå ved det, jeg siger, men om jeg tør trodse på Guds løfter og forsikre mennesker om ham, der står ved det, han siger. Fordi han er trofast og sanddru.


Det er dog virkeligt så rystende ligegyldigt, om I går på prædikestolen og fortæller menigheden et budskab inden for rammerne af, hvad I kan stå ved. Det er ikke bare ligegyldigt. Menmenighedenkan hverken leve eller dø af det, I kan stå ved. Den er derimod på liv og død afhængig af, at Gud Er og står ved sit ord. Så skulle vi ikke prøve i vor Herres navn at forsage den enormt selvoptagne ærlighed, hvormed vi tilslører vor egen virkelighed og tager friheden fra andre mennesker. Og gøre det i tillid til, at det går an at sige: Herrens navn vil jeg forkynde.


Det er jo nemlig rigtigt, hvad den østtyske biskop Werner Krusche siger et sted:


„Prædikenen er ikke kun et verbalt fænomen, det forkyndte ord informerer ikke bare om det, som i Jesu Kristi død og opstandelse er sket for os, det beskriver ikke bare det nye liv, men det meddeler det i den forstand, at det giver del i det nye liv. Det har det løfte, at det bringer med sig, hvad det siger: at det bevirker omvendelse, skaber fællesskab, formidler liv, klargør situationen, befrier til taknemmelig lydighed. Dets kraft kommer ikke af den retoriske begavelse, originaliteten, af den indre lidenskab, forkynderens helliggjorte liv eller eget engagement i ordet, men det forkyndte ords kraft er selve evangeliets egen frelsende kraft, kraften fra Helligånden, som virker i ordet.”


At sige:


„Herrens navn vil jeg forkynde”


er at svare på evangeliets kald. Der er en helt usædvanlig tilbageholdenhed i dag over for at tale om præstens kald. Der har vel også været talt mærkeligt og forkert herom. Man har kredset om kaldsfornemmelser — det er f.eks. karakteristisk, at man altid taler om at føle sig kaldet — i stedet for at holde sig til dette saglige, at præstens kald er at svare på evangeliets kald ved at bringe dets kald videre.


„Herrens navn vil jeg forkynde.”


Det er det kald, I går ind under i dag. Hvis I vil være optaget af de frelsende gerninger, Gud i sin grænseløse i sig selv begrundede barmhjertighed har udført i Kristus, og somhan stadig er villig til over for ethvert menneske at love, at han stadig står ved, så er jeres ja til ordinationsløftet i dag et glad evangelisk ja tak og ikke et selvbefamlende presset ja til det uoverkommelige.


Og idet I kaster jer ud i at forkynde Guds nåde, så vil I, det er jeg sikker på, få lov at erfare, at vor Herre Jesus Kristus har en særlig omsorg for sine præster. Han giver dem en nærhed til evangeliet og en mulighed for at få indsigt i dets dybder, som er et privilegium, der samtidig sætter os i gæld til mennesker.


Men I er ikke alene. Menighederne vil være villige til at bære med. Og præstefællesskabet vil bære med. Når I om et øjeblik —efter at have sagt ja til ordinationsløftet—går rundt og giver de øvrige præster hånden, så er det en handling, der muligvis kan virke lidt akavet i sin afvikling, men somhar stærk og dyb betydning. I giver hånd til alle dem, der selv er gået ind under det samme løfte og bekræfter derved løftet over for dem, med hvem I er på lige fod, idet I er under en fælles forpligtelse, og de andre præster giver jer hånd som udtryk for solidaritet og fællesskab i bønnen omÅndens gave til jer og til dem selv. Det siger noget væsentlig om, at I i dag også træder ind i en stand, en ordo af brødre og søstre, der er fælles om dette:


„Herrens navn vil jeg forkynde!”


Fra denne præstevielse lyder der tillige et kald til menighederne:


„Ære skal I give vor Gud!”


Gud søger ikke andenære fra os end den, at vi tror hampåhans ord og overlader os til det med glæde og uden frygt. Den dobbelte sætning: „Herrens navn vil jeg forkynde” og „Ære skal I give vor Gud” –rummer den samme dobbelthed, hvormed Luther så genialt i sin kirkeindvielsestale i Torgau, 1544, udtrykte gudstjenestens hemmelighed: nemlig at den nye kirke er bestemt til


„…at intet andet skal ske deri, end at vor kære Herre taler med os gennem sit hellige ord, og vi på vor side taler med ham gennem bøn og lovsang.”


Menigheden skal holde sig til ordet og derfor holde sine præster til ordet og således give Gud ære. Skal man give hinanden ære er der aldrig nok—sombekendt—ogder bliver konflikter og en endeløs jamren over tidens ugudelighed. Der bliver også en uendelig kredsen ompræstens meninger, hans gøren og laden, en uendelig optagethed af egen optagethed og ringe optagethed af evangeliet. Det betyder, at ghettoens jargonsprog skal gøre det ud for det evangelium, somer Guds kraft til frelse —og det betyder en glædesløs ørkenvandring rundt blandt de indforståede. Nej:


„Ære skal I give vor Gud!”


Han er klippen. Han agter at lade ordet regne over de øde visne agre. Det er hans glæde. Utroligt at vi præster og menigheder må være instrumenter for en sådan trofasthed. Den udelte fryd i en sådan tjeneste er den bedste tilhørerstrejkebryder.


Amen









Ordination, den 3. september 1978


Det hellige ord, som jeg på jeres indvielsesdag særlig vil lægge jer på hjerte skriver apostlen Paulus i sit andet brev til Timotheus kap.1 vers 6-11:


Derfor påminder jeg dig om at opflamme den nådegave fra Gud, som du fik ved min håndspålæggelse. Thi Gud har ikke givet os fejgheds ånd, men krafts og kærligheds og besindigheds ånd. Skam dig derfor ikke ved at vidne om vor Herre, ej heller ved mig, hans fange; men vær med til at lide ondt for evangeliet ved den kraft, Gud giver, han som frelste os og kaldte os med en hellig kaldelse, ikke på grund af vore gerninger, men i kraft af sit eget forsæt og nåden, som for evige tider siden blev givet os i Jesus Kristus, men nu ved vor frelsers Jesu Kristi tilsynekomst blev åbenbaret, da han tilintetgjorde døden og bragte liv og uforkrænkelighed for lyset ved det evangelium, jeg blev sat til at tjene som forkynder og apostel og lærer. [DO 1948]


2. Tim 1,6-11


I bliver præster i en indlysende vanskelig tid. Det opleves naturligvis som et problem.


Men problemet er ikke, at situationen er vanskelig. Problemet er, at vi lader situationen diktere vort sind og vort håb.


Problemet er ikke, at tiden ikke er løfterig. Problemet er, at vi midt i en lidet løfterig tid går fra koncepterne, bliver forvirrede og aldeles taber sansen for Guds mægtige løfter.


Problemet er ikke tidens vantro. Problemet er kirkens.


Når jeg derfor siger, at I bliver præster i en vanskelig tid, så ligger den egentlige udfordring til jer ikke i vanskelighederne som sådan, men den ligger i, at I udfordres til at lade vanskelighederne drive jer ind i troen på Guds løfter og alle hans muligheder. Det er de løfter alene, der kan bære jer.


Det lyder, som om jeg opsendte en opbyggelig åndelig ballon. Men det er — forhåbentlig da—kun tilsyneladende. Hvis I nemlig vover at måle udfordringerne med jeres egen dygtighed og kompetence, så går I enten ned med flaget, eller I ender som tomme hule svindlere, hvis ord for det første ikke siger jer selv noget og for det andet for længst er ophørt med at sige jeres menigheder noget.


Da altså alt i jeres tjeneste altid og helt og holdent er afhængigt af Guds nåde, hansmagt ogvilje, så begynder jeres tjeneste med ordination.


Det er jo nemlig rigtigt, som det er blevet understreget, at ordinationen udtrykker, at både de, der kalder, og de, der kaldes til hyrdeembedet i menigheden, vedkender sig, at det ikke er de kaldedes personligeduelighed, men Guds nådegave, hvoraf simpelthen alt i denne tjeneste afhænger.


I ordinationen går vi tiggergang til Gud og beder ham om hans nådegave og særlige åndsmeddelelse til hans evangelister.


Ordinationsordene er hele vejen gennemvævet af vore bønner om åndens gave til jer.


Når vi lægger hænderne på jer, så bilder vi os ikke ind, at der sker en mekanisk overførsel af nådens substans, men vi er på den anden side helt overbevist om, at da Jesus Kristus selv har befalet os at bede om tjenere for evangeliet, og da han har lovet at høre denne bøn, så skænker han virkelig også sin nådegave til sine tjenere gennem vore bønner.


Vort faste ståsted er Herrens egne befalinger og løfter.


Hvis vi ikke har dette ståsted, så er ordinationen en ganske overflødig halvlatterlig religiøs start på en tjenestemandstilværelse. Men har vi dette ståsted, og det har vi, så betyder den håndspålæggelse, somvi præster selv harmodtaget, og somvi giver videre til jer, –den betyder på een gang, at vi overlader jer til Guds nådes ord, og at vi sender jer ind i tjenesten med det ord, som er det eneste i himmel og på jord, der kan give jer og alle fællesskab med Gud.


Og netop fordi der ikke er tale om et eller andet mekanisk, som vi kan manøvrere og manipulere med, netop derfor kan apostlen tale om, at nådegaven ikke skal forsømmes eller som her om, at Timotheus skal opflamme nådegaven, som han har fået ved håndspålæggelsen.


‘Forsømme’ eller ‘opflamme’ det kanman kunmed åndelige gaver. Naturligvis. På langs af hele jeres præsteliv, som begynder i dag, skal denne påmindelse hele tiden være nær ved jer: ‘Påmindelsen om at opflamme den nådegave, I fik!’


Hvad vil det så sige?Det vil først fremmest sige, at I efter ordinationen lader jer påminde om den nådegave, I allerede har fået ved ordinationen, og den kan specificeres som en særlig åndsgave. ‘Han har ikke givet os fejgheds ånd’, men han har givet os mod, mod til kraft, mod til kærlighed, mod til besindighed.


Hvad enten det er i Grønland eller i Lindevang, eller hvor I nu også senere måtte komme til at arbejde, vil I komme til at opleve et dæmonisk pres på jeres sind, –et pres, der frister jer til at stille jeres egen person og åndelighed til skue, eller som frister jer til at spise ånds- og gudshungrende mennesker af med jeres egen religiøse middelmådighed eller i det højeste med jeres — af denne mærkværdige tid så højt værdsatte — ærlighed.


I disse situationer skal I minde jer selv om, at den 3. september 1978 fik I i menighedens forsamling del i den særlige åndsgave, der hedder at have mod til kraft.


Dét mod er et mod til at tro på Guds løfte om, at den Herre Kristus bor i min svaghed, så jeg kan sige med salmisten:


„Lad kun mit kød og mit hjerte vansmægte, Gud er mit hjertes klippe, min del for evigt.”


Det er denne modets gave fra Gud, der gør, at det giver mening at formane jer til ikke at skamme jer ved at vidne om vor Herre.


Men dette vidnemod lever naturligvis af det hellige evangelium selv. Det må I derfor omgås flittigt.


Kæmpe med dets formulering.


Kæmpe med andres formulering af det.


Først og fremmest kæmpe dagligt for at høre det og leve i det. Ingen præst har andet forråd at øse af til mennesker, end det forråd, han dagligt personligt tilegner sig i utilsløret forbavselse over Guds utrolige letsindige kærlighed i Kristus.


Han giver nemlig ikke bare mod til kraft; han giver også mod til kærlighed. Han har ikke givet os en ånd, der tillader os at sortere mennesker efter vore sympatier og antipatier. Han har givet os en ånd, der giver mod til kærlighed. Det er en kærlighed, der lever af håbet til Gud. Modet til kærlighed lever ikke af det, vi selv kan se i situationen, men det lever i troen på de muligheder, vor Herre Jesus Kristus kan se i alt det svage, ulækre, skrøbelige og forargelige, som vi kommer ud for, og hvor vi sammen med andre mennesker skal høre evangeliet.


Og han giver jer ved håndspålæggelsen i dag, og ved vore bønner, baseret som de er i Herrens egne befalinger og løfter, også mod til at være besindige.


Her er ikke tale om betænkelighedernes eller balancekunstens nådegave, men her er tale om, at kærligheden tager kraften i den ene hånd og besindigheden i den anden hånd og iler fremad mellem dumdristighedens og stagnationens grøfter.


Dumdristigheden stoler på sig selv; og stagnationen lader sig lamme af situationen, menkærlighedenmellemkraft og besindighedstoler påGudsmuligheder ognægter at tro, at nogen situation er uden Gud.


Men et sådant mod står og falder med evangeliet om den Gud, som frelste os og kaldte os med en hellig kaldelse alene i kraft af, at han ville selv, og af, at han ville være nådig. Vort håbs rod er i selve den kaldelse. Vor død bringer for dagen, hvad vort forsæt fører til, når det kører løbet til ende, men hans forsæt annullerede vort, –han tilintetgjorde døden og bragte liv og uforkrænkelighed for dagen.


For et liv, som leves i halsstarrig tillid til den kraft, Gud giver ved vor Herre Jesus Kristus somen spillevende nutidig virkelighed, –det liv har rod i fremtiden.


Det er dåbens liv.


Mendet er samtidig det liv, I forbilledligt skal leve i og med jeres menigheder.


Der er almulig grund sikkert for jer til at undskylde jer over formenighederne, fordi I ikke er dygtige nok, men der er ingen som helst grund til, at I gør undskyldning for evangeliet.


I skal sprænge den religiøse blufærdigheds mur ved jeres glade enfoldige vidnesbyrd om Guds barokke kærlighed til syndere. I skal ikke være sarte, men være med til at lide ondt for evangeliet.


„Bær dine lidelser, gør en evangelists gerning!”


hedder det jo også i et af ordinationsordene, som vi skal høre om lidt.


Det er disse ord, som indeholder vor Herres befalinger og løfter, som jeres ‘Ja’ i dag baserer sig på, og det er som præster, der lyder Herrens befalinger og tror hans løfter, at vi overdrager jer den hellige opgave at kalde mennesker ved evangeliet — og således uddele syndernes forladelse ved dåb, prædiken og nadver og derved være med til at bygge menighedens fællesskab op.


Kun som dem, der er overladt til Herren selv, — det gælder jer—det gælder menigheden her—overlader vi jer denne hellige evangelistopgave.


Vi lægger hænderne på jer i tro på, at Gud selv gennemsine nådegaver vil dygtiggøre jer til det hellige præsteembede.


Og så påminder vi jer omat opflamme nådegaven hver dag hele jeres præsteliv igennem, idet vi sammenmed jer i det præstefællesskab, som I i dag træder ind i ved vor håndspålæggelse og jeres løfte og håndslag, og i hele menighedens fællesskab—udtrykt i nadverens uhjælpelige sammenhæng med Kristus, –idet vi sammen beder denne bøn til Ham:


„Den ild i dine venner tænd, som i DIT hjerte gløder!”


Amen









1. søndag i advent


Og da de nærmede sig Jerusalem og kom til Betfage på Oliebjerget, så sendte Jesus to disciple af sted og sagde til dem: »Gå hen i landsbyen lige foran jer; så vil I straks finde et æsel, som står bundet med et føl hos sig; løs dem og før dem til mig! Og hvis nogen siger noget til jer, skal I svare, at Herren har brug for dem, så vil han straks lade jer få dem.« Dette skete, for at det skulle gå i opfyldelse, som er talt ved profeten, der siger:


»Sig til Zions datter:


›Se, din konge kommer til dig,


sagtmodig og ridende på et æsel


og på et trældyrs føl.‹ «


Så gik disciplene hen og gjorde, som Jesus havde pålagt dem; de hentede æslet og føllet og lagde deres kapper på dem, og han satte sig derpå. Og der var en meget stor folkeskare, som bredte deres kapper på vejen, andre skar grene af træerne og strøede dem på vejen. Og skarerne, både de, der gik foran ham, og de, der fulgte efter, råbte og sagde:


»Hosianna Davids søn!


velsignet være han, som kommer i Herrens navn!


Hosianna i det højeste!«


[DO 1948]


Matt 21,1-9


„Se, din konge kommer til dig! Sagtmodig og ridende på et æsel.” Han kommer ikke som en helt. Ikke som en triumfator, der truende forlanger bifald fra folket. ,Se!’ — Brug alle sanser! Luther siger det bramfrit og utvetydigt: –stik dine øjne i ørerne! –ja, og hør tilråbet, kaldet til at glæde sig og juble over din sagtmodige konge.


Hvis vi imidlertid tror, at ‘sagtmodig’ betyder, at han gør undskyldning for sig selv, og at han intet initiativ udviser, så må vi tro om igen. Han kommer, som profeten Zakarias i øvrigt også siger i det kapitel ni, der hentydes kraftigt til i dagens evangelium: som den retfærdige og sejrrige og ydmyge. Alt dette er samlet i ordet ‘sagtmodig’. Men han er Herren, kongen. Han ser, hvad andre ikke ser, –han ser det, han har brug for, for at de hellige løfter fra den hellige Guds profeter skal gå i opfyldelse; han véd, hvad der vil blive sagt af indvendinger, og han véd, hvad der skal svares, og alt dette udtrykker han i sine kongelige befalinger til sine disciple, som blot har at gå på hans ord.


Og se, så sker lige præcis dét, han har sagt ville ske. Herrens egen befaling dækker dem midt i al modstanden:


„Herren har brug for dem…”


–dét er, hvad de skal sige, og så får de dét stillet til rådighed, som Herren udtrykkeligt har sagt, at han har brug for. Og alt det, han har brug for, det har han ikke brug for for sin egen skyld; han har brug for det for at fylde Guds ord ud og for at bringe dem i opfyldelse.


Det er jo virkelig så langt fra, at hans sagtmodighed skulle vise sig i, at han tilpasser sig ydmygt situationen, somhan forefinder, og lader sig bruge somen guru for at hjælpe mennesker med at tilpasse sig deres livssituation — nej! han ser situationen i Guds ords lys, og så forandrer han den ved sine befalinger.


Det er sådan, han kommer til os. Som kongen. Hans sagtmodighed viser sig guddommeligt deri, at vores fattigdom og ydmygelse sættes ud af kraft. Det er ved hans fattigdom, vi skal blive rige.


Hans sagtmodighed hænger ikke sammen med, at vi er sagtmodige, men at vi ikke er det. Hans fattigdom hænger sådan set heller ikke sammenmed, at vi er fattige, menmed, at vi er indbildt rige. Vi tror, vi kan det hele, og at vi skal det hele. Det sidste er det værste. Og da vi ikke kandet, men falder igennem, så står vi der som de dømte.


Men hvordan kommer de dømtes Herre til de dømte? — Han kommer sagtmodigt. Han kommer for at dø. Og således besejrer han døden. Tavst modtager han lovsangen. Vel, han aner da selvfølgelig, at disse råb af glæde er flygtige som dugdråber i græsset, og at de hurtigt vil skifte til blodtørstige råb om at få fjernet den formastelige gudsbespotter: „–korsfæst ham!” Han ved det da godt. Men han tager sagtmodigt imod glæden. Han har brug for den. Deri består hans sagtmodighed. Han har brug for æslet. Og han har brug for lovsangen. Han er sagtmodig. Men han er ikke beskeden. Han har inderligt brug for den frelsesjubel, som det er så inderligt nødvendigt for syndere at give sig ud i, og således baner vi vej for den sagtmodige konge.


Vi kan blive helt generte ved disse stærke ord. Det er typisk for os. Små slag. Er det ikke væsentligt, at vi udviser lidt forsigtighed her? Og minder en sådan forsigtighed ikke just om den sagtmodighed, som er et særkende for vor Herre Jesus?


Nej, det kan overhovedet ikke passe. Gik vor sagtmodige konge måske ikke efter sit indtog i krigmed alle dem, der spekulerede i at profitere af folkereligiøsiteten? Han ryddede simpelthen templet for at bane vej for – og gøre plads til –: forkyndelsen! Han lærte jo — efter piskeslagene —i helligdommen! …hedder det udtrykkeligt. En forsigtig frelser ville aldrig have ryddet templet. Men det gjorde den sagtmodige konge. Han kan ikke være forsigtig, for han har brug for lovsangen. Vi har sådan brug for lovsangen, at vi heller ikke kan være forsigtige.


Dristigt tør vi tro, at han, vor sagtmodige konge, på eget guddommelige initiativ vil komme til os i menighedens forsamling, også i det nye kirkeår, som han gjorde det i det kirkeår, der er gået. Vort held og vor glæde er, at han er en trofast kirkegænger. Han kaldte os, og han kom til os. Utrætteligt. Og han kommer.


Hør det igen og igen! Stik dine øjne i ørerne og se ham ved at høre evangeliet om, at Kristus, sand Gud og sandt menneske har genløst os fortabte og fordømte mennesker, –han har erhvervet og vundet os fra alle synder, fra døden og fra djævelens magt, ikke med guld eller sølv—denne verdens magthavere, men med sin uskyldige lidelse og død og sit dyrebare hellige blod, for at vi skal være hans ejendom og leve under ham i evig retfærdighed, uskyldighed og salighed, somhan er opstanden og lever og regerer i evighed, sådan som vor kristne børnelærdom så rigtigt gengiver det for os, når vi får det hele forkert i halsen og ganske taber troen på, at Herren Kristus lever og regerer og kommer til syndere, og vi må komme til ham med alle vore synder, ligesom de er, og tro på syndernes forladelse ved hans sagtmodige død.


Det er mageløst.


„Glæd dig såre, Sions datter!


råb med glæde Jerusalems datter!”


Ja, ja, naturligvis! Hvad ellers?


Vi slås måske med det spørgsmål, hvordan vi dogmonstro får begyndt på dette, med at være from og en levende kristen? — Svaret er utvetydigt nok, at det begynder med, at han begynder. Det går slet ikke, uden han kommer. Og det gør han så. For han er Gud, og han lever. Så han kommer virkelig til os uden forargelse over vore gemenheder, men i den kærlighed, der får os til at indse, at ansvaret er ikke til at komme udenom, og skylden er uafvaskelig.


Men:


„–Se, din konge kommer til dig!”


Han véd godt, at din egen vej går fra jubel til ‘korsfæst ham’– råb — men háns vej går fra jubel til den død, der frelser, fordi han dør ikke sin egen død, men vores. Han tager ansvaret for vort u-frakommelige ansvar og bærer den uafvaskelige skyld. Vi skal ikke finde ham under stor anstrengelse. For han findes ikke i vore forsøgpå atfinde ham. Men han findes, når han selv i sin barmhjertighed kommer til os i sit mageløse ord.


Vore ord afslører, hvad der bor i os. Guds ord afslører, hvad Gud fra evighed har villet skænke os i sin nåde i Jesus Kristus, vor Herre. Den sejrrige konge. Den retfærdige og ydmyge konge. Dét er vor frelse, at netop han kommer til os. For hans komme er helt ude af vore hænder.


Det betyder jo ikke, at vi intet kan gøre. Vi kan gøre det, han har befalet os at gøre, og som han derfor også har brug for, at vi gør. Det, han befaler os at gøre, er indeholdt i hans eget ord, ligesom æslet er omtalt i profetiens ord. Han befrier os ikke i dåben, hvis vi ikke kommer til dåben med vore store og små børn. Han kan ikke skænke os syndernes forladelse i nadverens gaver, hvis vi ikke kommer til nadverbordet på hans befaling. Lydigheden imod den befaling, der er indeholdt i hans løfter, er vejen til at få løfterne opfyldt. Æslet er ikke indtoget. Men Herren bruger æslet til sit indtog. Suverænt bryder han gennem al modstand eller al frustration—når mennesker undrer sig over, hvad vi gør, når vi døber, når vi går til alters, eller når vi gerne hører og lærer Guds hellige ord: suverænt siger han: Jeg har brug for det!


Hvilket nyt perspektiv over gudstjenestens hemmelighed og herlighed!


Lovsang og glæde er leg. Det er ikke arbejde. Så det hører ikke blot til påhelligdagen, mendet er legen, der gør dagenhellig. Som bekendt. Denne leg er ikke fortænkt. Og den er uden bihensigter og bagtanker. Derfor er denne lovsang og glæde for Guds ansigt og til hans ære og egen fornøjelse som peber i næsen på de kræfter i verden, der vil tyrannisere os mennesker og regulere vort liv i alle enkeltheder. Og den er også en umådelig provokation i forhold til alle de røster i tiden, som fælder dommen over os og forkynder, at døden er lige omhjørnet, og det er der ikke noget at gøre ved. Det hele nytter ingenting.


Nej, sagtmodighed og indignation er ikke modsætninger, som vi også kunne forstå af vor Herres uddrivelse af kræmmerne i templet. Glæden over Kristus skal altid følges af indignation over den elendighed af enhver art, somhans elskede mennesker lever under.


Glæden uden indignation er religiøs selvoptagethed.


Indignation uden glæden over Kristus truer med at tage den fundamentale frihed fra mennesket og gøre det til middel for en eller anden sag.


Men ingen sag i verden er så dyrebar, at denmed rette kan kræve, at mennesket er middel for sagen. For mennesket er sagen selv for den Herre Kristus, somkom til os i sinuopslidelige trofasthed. Han er vor fremtid. Fremtiden er kristeligt talt ikke en tid, vi kommer til, før eller senere, men det er Kristus selv, som kommer til os nu og i sin time, klart og universelt for alle.


„Dagen nærmer sig, …”


–sagde apostlen før i sit brev til Romerne. Det er derfor, vi skal aflægge mørkets gerninger, –iføre os lysets våben, –gøre det, som hører lyset til, –det, som hører dagen og fremtiden til.


Det nye kirkeår begynder, før det gamle kalenderår er brugt op. Livet begynder før døden. Håbet bliver til i al håbløshed.


Fryd dig såre! Glæd dig! Intet mangler! Ingen mangler! Vi må hænge ved ham i troen. Leve af hans frelsesdåd! Høre det, hangør!Høredet, han gjorde! Gøredet, han siger, hanhar brug for, at vi gør!


Vor fremtid er ikke dét, vi gør — men dét, at han kommer!


Vi véd ikke, hvad der kommer. — Men vi véd, hvem der kommer!


Derfor er vi midt i dødens verden levende.


Derfor fryder dagen i dag os trods synd og død!


Amen

